Materská škola – Óvoda, P. Blahu 23, Nové Zámky
ZÁPISNICA ZO ZASADNUTIA PEDAGOGICKEJ RADY
zo dňa 1. 10. 2026


Program rokovania
1. Privítanie, kontrola splnenia prijatých úloh a schválenie programu pedagogickej porady
2. Určenie zapisovateľky a overovateliek zápisnice
3. Pedagogicko-psychologické okienko
4. Aktivity
5. Rôzne
6. diskusia
7. Návrh na uznesenie a záver
1. Privítanie, kontrola splnenia prijatých úloh a schválenie programu
Pedagogickú poradu otvorila a prítomných privítala riaditeľka materskej školy. Následne sa uskutočnila kontrola splnenia úloh prijatých na predchádzajúcej pedagogickej rade. Prítomní boli oboznámení s programom rokovania, ktorý jednohlasne schválili.
2. Určenie zapisovateľky a overovateliek zápisnice
Pedagogická rada jednohlasne schválila za zapisovateľku zápisnice K. Ž. Za overovateľky zápisnice boli určené J. T. a Mgr. B. N.
3. Pedagogicko-psychologické okienko
Mgr. T. K. predniesla referát na tému inklúzie, ktorý vypracovala na základe poznatkov z otvorenej hodiny pre pedagógov a rodičov detí so ŠVVP. Otvorená hodina sa uskutočnila 29. 9. 2026 v Materskej škole na Szécsényiho ulici v Nových Zámkoch, na ktorej sa zúčastnila.
4. Pripravované aktivity v materskej škole
Zeleninkové šialenstvo – Materská škola sa zapojí do mestského projektu švajčiarsko-slovenskej spolupráce s názvom Zdravé mesto. Koordinátorkou projektu je J. T., do realizácie aktivít sa zapoja aj Ľ. K., Mgr. A. S. a T. B. Pedagogické zamestnankyne prerokovali potrebu podpísania dokumentov GDPR, spôsob realizácie aktivít a zabezpečenie zeleniny a nožíkov. Nožíky zabezpečí Z. H., vedúca školskej jedálne. Ľ. K. preverí možnosti dodávky zeleniny vo veľkoobchode GTN.
Mobilné planetárium – Program mobilného planetária sa uskutoční v materskej škole 8. 10. 2026.
Návšteva ZŠ Hradná – Návštevy ZŠ Hradná sú naplánované na 12. 10. a 9. 11. 2026.
Putovné divadlo DILIT – Dňa 15. 10. 2026 predstaví putovné divadlo DILIT deťom rozprávku o psíčkovi a mačičke.
Vystúpenie folklórnych súborov – Dňa 13. 10. 2026 vystúpia DFS Árgyélus a Margarétka pre klientov Denného centra seniorov pri príležitosti Mesiaca úcty k starším.
Dorotka a jej priatelia – Mladí členovia Slovenského Červeného kríža pripravia pre predškolákov aktivitu Dorotka a jej priatelia v termínoch 21. 10. a 25. 11. 2026.
Návšteva ZŠ Mostná – Návšteva predškolákov na ZŠ Mostná je naplánovaná na 22. 10. 2026.
Uvítanie nových škôlkarov – Dňa 10. 11. 2026 sa uskutoční uvítanie nových škôlkarov. Za prípravu miestnosti a diplomov zodpovedajú K. J. a I. R.
Lampiónový sprievod – Lampiónový sprievod sa uskutoční 11. 11. 2026. Kolegyne z elokovaného pracoviska zabezpečia lampióny a kahance.
Návšteva Mikuláša – Termín návštevy Mikuláša zatiaľ nie je známy. Učiteľky v tento deň pripravia pre deti bábkové divadlo. Za jeho prípravu zodpovedajú Z. G. a Z. B.
Vianočné pohľadnice – Každá trieda pripraví štyri kusy vianočných pohľadníc najneskôr do 7. 12. 2026.
Vianočné besiedky – Triedne učiteľky nahlásia termíny vianočných besiedok spojených s tvorivými dielňami. Termíny budú doplnené po ich vzájomnom dohodnutí.
5. Rôzne
Dňa 28. 10. 2026 nebude v budove materskej školy elektrická energia v čase od 11.00 do 14.00 hod.
Riaditeľka informovala o usmernení Ministerstva školstva SR k jednotnému postupu škôl vo vzťahu k spolupráci s tretími stranami a k poplatkom. Materská škola aktuálne rieši spôsob úhrady za krúžky poskytované externými učiteľmi, lektormi a trénermi tak, aby bol v súlade s uvedeným usmernením.
Dňa 23. 10. 2026 príde pán S. z atletického klubu v súvislosti s plánovaným testovaním pohybovej zdatnosti predškolákov. O podrobnostiach budú učiteľky informované.
V termíne od 2. do 5. 11. 2026 bude v materskej škole prebiehať vianočné fotografovanie. Učiteľky zistia záujem rodičov a v spolupráci s upratovačkami a fotografom pripravia priestor a pozadie na fotografovanie.
Triedne učiteľky koncom novembra zistia záujem rodičov o prevádzku materskej školy počas vianočných prázdnin v termíne od 23. 12. 2026 do 7. 1. 2027. Záujem rodičia vyznačia do pripravenej tabuľky a potvrdia podpisom.
Dňa 26. 11. 2026 od 16.00 hod. sa uskutoční vianočné zdobenie budovy materskej školy. V dopoludňajších hodinách sa na dvore zhotoví adventný veniec.
Posedenie s bývalými kolegyňami je plánované na 27. 12. 2026.
Vianočné posedenie kolektívu sa uskutoční 3. 12. 2026 v reštaurácii Stella.
6. Diskusia
Pedagogické zamestnankyne sa dohodli na rozdelení úloh a aktivít v rámci projektu Zeleninkové šialenstvo.
Diskutovali o tom, či je potrebné zabezpečiť deťom prezuvky pri návšteve ZŠ Mostná.
Prerokovali možnosti a podobu vianočného fotografovania.
Navrhovali aktivity na ukončenie lampiónového sprievodu.
Vyberali vhodnú miestnosť na uskutočnenie uvítania nových škôlkarov.
7. Návrh na uznesenie
Pedagogická rada Materskej školy – Óvoda, P. Blahu 23, Nové Zámky po prerokovaní jednotlivých bodov programu:
A. Berie na vedomie:
kontrolu splnenia úloh prijatých na predchádzajúcej pedagogickej rade;
referát Mgr. T. K. o inklúzii a informácie získané z otvorenej hodiny pre pedagógov a rodičov detí so ŠVVP;
plán pripravovaných aktivít, kultúrnych a spoločenských podujatí v materskej škole na mesiace október až december 2026;
informáciu riaditeľky o usmernení Ministerstva školstva SR k spolupráci škôl s tretími stranami a k poplatkom;
informáciu o plánovanom testovaní pohybovej zdatnosti predškolákov v spolupráci s atletickým klubom.
B. Schvaľuje:
program rokovania pedagogickej rady;
zapisovateľku zápisnice K. Ž. a overovateľky zápisnice J. T. a Mgr. B. N.
C. Ukladá:
Zapojeným pedagogickým zamestnankyniam – zabezpečiť prípravu a realizáciu aktivít v rámci projektu Zeleninkové šialenstvo a dodržať požiadavky na ochranu osobných údajov.
Ľ. K. – preveriť možnosti zabezpečenia dodávky zeleniny pre plánované aktivity.
Zodpovedným pedagogickým zamestnankyniam – zabezpečiť prípravu a organizačné zabezpečenie jednotlivých plánovaných podujatí podľa rozdelených úloh.
Všetkým triednym učiteľkám – pripraviť za triedu štyri vianočné pohľadnice do 7. 12. 2026.
Triednym učiteľkám –  zistiť záujem rodičov o vianočné fotografovanie a o prevádzku materskej školy počas vianočných prázdnin.
K. J. a I. R. – zabezpečiť prípravu miestnosti a diplomov na uvítanie nových škôlkarov dňa 10. 11. 2026.
Z. G. a Z. B. – pripraviť bábkové divadlo pre deti pri príležitosti návštevy Mikuláša.
Všetkým pedagogickým zamestnancom – dôsledne plniť prijaté úlohy, dodržiavať stanovené termíny, aktívne sa zapájať do prípravy a realizácie aktivít a zabezpečovať bezpečnosť detí počas všetkých podujatí.

Výsledok hlasovania o uznesení: za: 21   proti: 0   zdržali sa: 0
Uznesenie bolo prijaté / neprijaté. (nehodiace sa prečiarknite)

V Nových Zámkoch dňa 1. 10. 2026

........................................
K. Ž.
zapisovateľka

........................................
Mgr. B. N.
overovateľka

........................................
J. T.
overovateľka

........................................
E. S.
riaditeľka MŠ
